
CONCLUZII: 


e Provocarea pentru statele moderne bazate pe 
economie este de a facilita, pe cât de uşor 
posibil, comerțul internaţional de care depin- 
de bunăstarea lor, protejându-şi în acelaşi 
timp cetăţenii de crima şi teroarea aferente 
frontierelor moderne penetrabile. 

e Datorită globalizării, anumite provocări nu țin 
cont de granițele politice — precum cele legate 
de energie, de mediu şi de rețelele moderne de 
transport -, necesitând un nivel ridicat de 
cooperare atât între statele membre UE, cât şi 
între Uniune şi țările vecine acesteia. Astfel se 
întâmplă şi în cazul riscurilor şi amenințărilor 
emergente globalizării care se propagă prin 
aşa-numitul „efect de rețea”. 


Uniunea Europeană este o instituţie sui 
generis care urmăreşte să-şi afirme poziţia şi rolul 
pe diferite planuri: politic, economic, social, cul- 
tural şi să-şi transpună în realitate proiectul politic. 
Lărgirea şi aprofundarea coeziunii între statele 
membre sunt cele două axe de dezvoltare şi întărire 
a UE. 

De altfel, definiția Uniunii Europene este 
bazată pe valori: are vocaţie de a fi membru al 


e Extinderea Uniunii Europene înspre granița 
estică a continentului european aduce ine- 
vitabil unele probleme cu care vechile ţări 
membre se confruntă la rândul lor. Crearea 
unei zone comune de libertate, securitate şi 
justiție, precum şi crearea spaţiului Schengen 
ocupă un loc important în procesul conso- 
lidării şi întăririi Uniunii Europene şi în ridi- 
carea profilului instituţiilor sale, nu numai pe 
plan intern în relația cu cetăţenii europeni, 
dar şi pe plan extern, în relația cu ţările 
candidate, oferindu-le acestora posibilitatea 
de a se familiariza cu cadrul legal şi institu- 
tional care constituie aquis-ul în cadrul 
Justiţiei şi Afacerilor Interne. 


Uniunii Europene orice stat care se situează 
geografic în Europa şi care îşi bazează politicile şi 
acțiunile pe valorile europene. 

Uniunea Europeană, conform Tratatului de la 
Maastricht din 02.10.1997, se sprijină pe trei 
piloni: Comunitățile Europene; politica externă şi 
de securitate comună şi cooperarea în domeniul 
justiției şi afacerilor interne. Pentru întărirea stabi- 
lităţii şi securității țărilor membre, se acționează 

susținut, în întreaga Uniune, pentru consolidarea 
păcii şi pentru prosperitate. 

După atacurile teroriste din SUA, de la 11 
septembrie 2001, dar şi cele care au urmat, s-a 
apreciat că cel mai important lucru pentru Europa 
Unită este asigurarea stabilităţii, păcii, securității şi 
libertăţii de mişcare a cetăţenilor. 

Prin decizia de extindere a Uniunii Europene 
luată la Helsinki, Europa a inaugurat un nou model 
de dezvoltare bazat nu pe potențialul unei ţări, ci pe 
cel al unei întregii regiuni geografice. A trecut de la 
un proces preponderent economic, la unul prepon- 
derent geopolitic, dictat de realitățile actuale. 
Aşadar, pregătirea pentru viitoarele extinderi ale 
Uniunii Europene a început când statele membre au 
procedat, în planul legislativ şi în cel operațional, 
pentru implementarea şi consolidarea unui sistem 
funcțional care să permită lărgirea treptată a 
Uniunii. Cel mai bun exemplu în acest sens este, 
după părerea noastră, lansarea, la începutul anului 


1999, a monedei unice europene, adoptată de 12 
state care au îndeplinit criteriile necesare de con- 
vergenţă. Punerea efectivă în circulaţie a monedei 
Euro s-a făcut la 1 ianuarie 2002 şi, în prezent, se 
poate vorbi de succesul acestei operaţiuni de uni- 
ficare monetară a Europei. Ulterior, s-a adoptat 
cadrul financiar de dezvoltare şi extindere a 
Uniunii Europene, pentru anii 2000-2006, şi el 
structurat pe etape, iar ulterior s-a ajuns chiar la 
încercarea de promovare a unei Constituţii euro- 
pene care, datorită respingerii la referendum în 
Franţa şi Germania, nu a avut succes, dar a dat 
naştere la o formulă de compromis a unui astfel de 
demers preluată aproape în totalitate în Tratatul de 
reformă, denumit şi Tratatul de la Lisabona, intrat 
în vigoare la 1 decembrie 2009. 

Extinderea Uniunii Europene este apreciată ca 
o mare realizare istorică, de unificare a Europei pe 
cale paşnică, după mai multe secole de conflicte şi 
divizări. 


Implicații ale extinderii frontierelor Uniunii Europene 


Valurile succesive de extindere conferă 
Uniunii Europene forță şi coeziune şi-i măresc 
influența în lume. Extinderea situează Uniunea 
Europeană pe poziţii avantajoase în procesele de 
globalizare, consolidare şi implementare a mode- 
lului social european. 

Astfel, extinderea este o continuare a obiecti- 
vului iniţial al Uniunii, acela de a elimina divizi- 
unile şi de a crea o unitate mai puternică între 
popoarele Europei. Prin integrarea unor noi state, 
care respectă criteriile politice de aderare, Uniunea 
Europeană îşi reafirmă valorile fundamentale care 
au stat la baza construcției europene. Pe de altă 
parte, extinderea duce la crearea a numeroase 
oportunități economice pe o piaţă mai largă. 

Aderarea statelor candidate la Piaţa unică a 
Uniunii Europene conduce la constituirea celui mai 
larg spaţiu economic din lume. Prin aderarea la 
Uniunea Europeană, noile state membre îşi vor 
consolida integrarea economică, cu sprijinul actua- 
lelor state membre. Calendarul aderării la Uniunea 
Europeană a fiecărei țări candidate depinde de 
progresele pe care aceasta le înregistrează în pregă- 
tirea pentru aderare, conform criteriilor stabilite la 
Consiliul European de la Copenhaga din 1993. 


Criteriile de la Copenhaga sunt: 

- stabilitatea instituțiilor garante ale democraţiei, 
statului de drept, respectului drepturilor omului şi 
protecţiei minorităţilor; 

- crearea unei economii de piață funcţionale şi 
capacitatea de a face față la presiunile concurenței 
şi la forţele pieţei din Uniunea Europeană; 

- capacitatea de a-şi asuma obligațiile care 
decurg din statutul de membru, inclusiv aderarea la 
obiectivele de uniune politică, economică şi mone- 
tară. 

Cel de-al treilea criteriu de pre-aderare implică 
faptul că statele candidate trebuie să adopte 
politicile şi normele Uniunii Europene (acquis-ul 
comunitar) şi să asigure implementarea şi consoli- 
darea acestuia, prin intermediul structurilor admi- 
nistrative adecvate. De exemplu, în perioada aderă- 
rii României şi Bulgariei, asistența financiară a 
vizat cu prioritate înființarea şi consolidarea insti- 
tuțiilor din statele din Centrul şi Estul Europei, 
pentru adaptarea organismelor democratice şi insti- 
tuţiilor publice care implementează şi care asigură 
aplicarea legislaţiei Uniunii Europene („acquis-ul 
comunitar”). 


Autorul este general-maior în rezervă, şi-a desfăşurat activitatea în Inspectoratul General al Poliţiei de 
Frontieră în diferite funcţii de conducere. In calitatea sa de doctorand al Universităţii Naţionale de Apărare 
„Carol I” în domeniul „Ştiinţe militare şi informaţii” are preocupări legate de securitata frontiereior 


europene şi rolul României în acest domeniu, pe măsura dezvoltării dimensiunii militare a organizației 
europene. 

În 1998, Comisia Europeană a lansat progra- 
mul „înfrățire instituțională” (twinning), care vizea- 
ză procesul de consolidare instituțională. 

Cu asistența experților din statele membre, 
înfrățirea instituțională sprijină statele candidate în 
crearea şi asigurarea structurilor, pregătirea resur- 
selor umane şi a calităților de management nece- 
sare implementării acquis-ului la aceleaşi standarde 
ca şi statele membre. 

Extinderea se doreşte a oferi noi oportunități 
țărilor situate până atunci în afara Uniunii Euro- 
pene şi a nu permite apariția unor diviziuni ale 
Europei. Multe state, în special cele care au fron- 
tieră comună cu state membre actuale sau viitoare, 
sunt interesate de efectele extinderii. 

Statele ne-membre sunt, în special, interesate 
de modul în care extinderea ar influenţa relaţiile lor 
comerciale cu viitoarele state membre. 

Extinderea creşte stabilitatea politică în 
Europa şi va permite Uniunii Europene să trateze 
problemele internaționale mai eficient. 

Din punct de vedere economic, extinderea 
înseamnă creşterea importanţei Pieței unice, în care 
exportatorii din statele ne-membre vor avea de a 
face cu un singur set de tarife, reguli comerciale şi 
proceduri administrative. În general, tarifele din 
Uniunea Europeană sunt mai scăzute decât cele din 
statele în curs de aderare, ceea ce înseamnă că 
extinderea conduce mai degrabă la scăderea 
tarifelor, decât la creşterea lor. 

De asemenea, uniunea extinsă continuă să 
sprijine dezvoltarea durabilă a statelor în curs de 
dezvoltare şi integrarea lor în economia mondială. 

Uniunea Europeană îşi dezvoltă relaţiile cu 
toate statele vecine, precum Rusia şi Ucraina, 
statele din spațiul mediteranean şi din alte regiuni 
ale globului, pentru a asigura continuitatea relațiilor 
transfrontaliere şi pentru a permite statelor din 
vecinătate să beneficieze de extindere. 

Procesul de Stabilizare şi de Asociere din 
Vestul Balcanilor asigură liberalizarea comercială 
şi strânsa cooperare în multe domenii importante, 
iar Parteneriatul Euro-Mediteranean aduce statele 
partenere mediteraneene mai aproape de Uniunea 
extinsă. 

Pe măsură ce Uniunea Europeană se extinde, 
devine din ce în ce mai necesară continuarea proce- 
sului de parteneriat politic şi cooperare economică 
cu alte ţări, pentru a propaga pacea, stabilitatea şi 
prosperitatea pe tot continentul european. 

Conform articolului 49 din Tratatul privind 
Uniunea Europeană „orice stat european care 


respectă principiile stabilite în articolul 6(1) poate 
depune cererea de aderare la Uniunea Europeană”. 
Articolul 6(1) prevede că „Uniunea are la bază 
principiile de libertate, democraţie, respect al drep- 
turilor omului şi al libertăților fundamentale şi 
statul de drept, principii comune statelor membre”. 

Uniunea Europeană nu şi-a stabilit limitele 
geografice, dar, fiecare stat candidat trebuie să 
îndeplinească criteriile enunțate de Consiliul 
European de la Copenhaga: democraţie, stat de 
drept, respectul drepturilor omului şi protecția 
minorităților, o economie de piață funcțională cu 
capacitatea de a face faţă presiunii competitive din 
Uniunea Europeană, precum şi capacitatea de a-şi 
asuma obligaţiile care decurg din statutul de 
membru. 

Potrivit criteriilor de aderare, noile state mem- 
bre trebuie să-şi demonstreze capacitatea de a-şi 
asuma obligaţiile care decurg din statutul de 
membru, inclusiv aderarea la obiectivele de uniune 
politică, economică şi monetară. Astfel, se aşteaptă 
ca viitoarele membre să adopte Euro ca monedă 
unică, atunci când vor fi pregătite să o facă, dar nu 
imediat după aderare. Adoptarea monedei comune 
de către un stat, ca urmare a aderării, cere 
respectarea unor anumite condiţii, bine definite şi 
etapizate: 

- perioada de pre-aderare, în care statul 
candidat trebuie să demonstreze progresul irever- 
sibil către o economie de piaţa funcțională şi con- 
curențială, precum şi stabilitate macro-economică 
durabilă; 

- o etapă intermediară între aderare şi adop- 
tarea Euro, în care noul stat membru participă la 
Piaţa unică, demonstrează progresele acumulate în 
îndeplinirea condiţiilor necesare adoptării Euro, 
inclusiv participarea în mecanismul schimbului 
valutar; 

- participarea la zona Euro, cu condiția ca 
noul stat membru să îndeplinească toate criteriile 
care se aplică, în acest sens, actualelor state 
membre: un deficit bugetar mai mic de 3% din 
Produsul Intern Brut (PIB), o datorie externă mai 
mică de 60% din PIB, o inflație scăzută şi rate ale 
dobânzilor apropiate de media Uniunii Europene. 

După extinderea Uniunii Europene, cetăţenii 
europeni din toate statele membre, atât cele actuale, 
cât şi cele noi, vor beneficia de libertatea de 
circulație în UE, fiind suficiente un paşaport valid 
sau o carte de identitate. 

Cu toate acestea, abolirea controlului persoa- 
nelor la „frontierele interne” ale actualelor şi viitoa- 

relor state membre rămâne încă un deziderat de 
soluționat într-o etapă următoare, în acest sens 
urmând a fi adoptată o decizie a Consiliului de 
Miniştri. Ca atare, o asemenea facilitate nu se va 
aplica chiar din momentul extinderii. Renunţarea la 
controalele asupra persoanelor, aşa cum a fost 
făcută în cazul statelor Schengen, poate fi aplicată 
numai când toate pre-condițiile sunt îndeplinite 
pentru a demonstra că nu va conduce la scăderea 
nivelului de securitate a cetăţenilor. 

Una dintre cele mai importante condiţii este ca 
viitoarele frontiere externe ale Uniunii să fie 


monitorizate de către noii membri ai UE la fel de 
eficient ca şi actualele frontiere de către statele din 
zona Schengen. 

Controalele la frontierele interne cu noile state 
membre sau între acestea vor fi abolite numai când 
vor fi îndeplinite toate condițiile pentru garantarea 
securității tuturor cetăţenilor europeni. Aceasta în- 
seamnă că se va renunţa la controale după o peri- 
oadă de timp de la extindere, aşa cum s-a întâmplat 
şi cu Grecia, care a aderat la zona Schengen abia în 
1999, şi cu statele nordice (Danemarca, Suedia şi 
Finlanda), care au aderat în 2001. 


Constituirea Agenţiei Europene pentru Managementul Cooperării Operaţionale 
la Frontierele Externe ale statelor membre ale Uniunii Europene (FRONTEX) 


„Managementul eficient comun şi coerent al 
frontierelor externe ale statelor membre ale 
Uniunii Europene va asigura siguranța cetăţenilor 
şi sentimentul că aceştia trăiesc într-o zonă 
comună de securitate”. 

Aceasta este concluzia la care a ajuns Consiliul 
European, în concret, referindu-se la combaterea 
terorismului, reţelelor de migrație ilegală şi a 
traficului ilegal de droguri şi de ființe umane. 

Consiliul European, în acest sens, a cerut 
Consiliului Europei şi Comisiei Europei să acţio- 
neze pentru realizarea cooperării dintre serviciile 
responsabile pentru controlul frontierelor externe şi 
să studieze posibilitatea creării unui mecanism sau 
servicii comune pentru controlul frontierelor 
externe. 

În accepțiunea Consiliului European, verifi- 
carea intrării în ţările Uniunii Europene începe, 
întotdeauna, cu verificarea paşapoartelor, chiar din 
momentul acordării vizei de intrare în acest spaţiu 
pentru cetățeni în țările lor de origine, după care 
acțiunile de control asupra celor care doresc să 
călătorească în spaţiul respectiv, indiferent de scop 
(economic, turistic, comercial etc.) se continuă în 
țările de tranzit, la frontierele externe ale Uniunii, 
pe teritoriul statelor Uniunii Europene, utilizându- 
se o paletă largă de forme, procedee şi mijloace de 
control. Ori, această succesiune de controale, acest 
summum de acţiuni şi proceduri nu pot fi efectuate 
la întâmplare, ci sub o coordonare strictă şi cu 
mijloace adecvate. 

Un spaţiu comun de libertate, de deplasare a 
cetăţenilor, care în viitor va cuprinde regiuni întin- 
se ale Europei, solicită o protecție efectivă şi unita- 
ră a frontierelor sale externe, la cel mai înalt nivel. 


Urmare a primelor inițiative de succes ale coo- 
perării polițienești în Europa, Consiliul reunit la 
Thessaloniki a solicitat, în iunie 2003, Comisiei 
Europene, elaborarea unei propuneri privind crea- 
rea unei Agenţii Europene a Poliţiei de Frontieră. 
La începutul lunii noiembrie 2003, Comisia a 
prezentat oficial propunerea pentru o directivă a 
Consiliului „Pentru crearea unei Agenţii pentru 
Cooperare operativă la frontierele externe”. La 27 
noiembrie 2003, Consiliul JAI al UE a aprobat 
propunerea. Astfel, a fost înființată FRONTEX 
(Agenţia europeană pentru gestionarea cooperării 
operative la frontierele externe ale statelor membre 
ale Uniunii Europene) în baza regulamentului CE 
nr. 2007/2004 al Consiliului din 26 octombrie 2004 
având ca scop îmbunătățirea managementului inte- 
grat al frontierelor externe ale statelor membre ale 
Uniunii Europene. 

Misiunile generale ale FRONTEX: 

= participă la întărirea libertății şi siguranței 
cetățenilor din Uniunea Europeană ca o completare 
a dispozitivelor de management național al fron- 
tierelor statelor membre; 

= este un coordonator şi un contribuitor 
operativ demn de încrederea Comunităţii Europene; 

= joacă un rol-cheie în aplicarea politicii euro- 
pene comune în materie de Management Integrat al 
Frontierelor; 

= este perfect respectată şi susținută de statele 
membre şi de ţările terte. 

În acest sens, FRONTEX dezvoltă, în mod 
activ, cooperarea între organele însărcinate cu 
aplicarea legislaţiei privind traficul transfrontalier 
şi cu siguranţa internă a Europei, activităţile opera- 
tive ale acesteia bazându-se pe informaţii. Agenția 

mai are atribuţii şi în: coordonarea cooperării ope- 
rative între statele membre în materie de mana- 
gement al frontierelor externe; asistarea statelor 
membre pentru pregătirea grănicerilor naţionali, 
inclusiv în stabilirea unor norme comune de 
pregătire; efectuarea analizelor de risc; urmărirea 
evoluţiei cercetării în domeniile ce prezintă interes 
pentru controlul şi supravegherea frontierelor 
externe; asistarea statelor membre în situaţii care 
impun asistență tehnică şi operativă întărită la 
frontierele externe şi furnizarea statelor membre de 
sprijin necesar pentru organizarea de operaţiuni 
comune de returnare. Pentru realizarea misiunilor 
sale generale, FRONTEX lucrează în strânsă 


legătură cu alţi parteneri ai Comunităţii Europene şi 
Uniunii Europene însărcinați cu securitatea 
frontierelor externe, ca EUROPOL, CEPOL şi 
OLAF, cu cooperarea vamală şi cooperarea în 
materie de control fitosanitar şi veterinar, pentru a 
promova o coerență generală. 


! Documentele Reuniunii Consiliului European din 14-15 
decembrie 2001 de la Laeken (europa.eu.int/comm/laeken- 
council/index-en.htm) 

? Proposal for a Council Regulation establishing a European 
Agency for the Management of Operational Co-operation at 
the External Borders, COM(2003) 687 final/2, 2003, Vezi: 
http://eur-lex.europa.eu/LexUriServ/site/en/com/2003/com 
2003_0687en02.pdf, accesat la data de 07.05.2010, ora 19.50. 


România — Stat de frontieră al Uniunii Europene 


Consecinţă a integrării în UE, România dispune 
de opțiuni strategice şi tactice de politică externă şi 
de un spaţiu nou, fără precedent, de modelare a 
priorităților şi acțiunilor sale, precum şi de un 
potențial de contribuţie la modelarea unor instru- 
mente şi politici multilateral având în vedere faptul 
că gestionează una dintre cele mai întinse graniţe 
externe ale Uniunii Europene — 2.070 de kilometri. 

România, din 2004, este membră a Alianţei 
Nord-Atlantice iar, din ianuarie 2007, şi a Uniunii 
Europene. Acest statut face ca frontiera sa de est să 
fie, concomitent, granița de răsărit a celor două 
organizaţii. Într-un anume fel, frontiera de est a 
NATO nu ridică probleme deosebite, această orga- 
nizație fiind de tip politico-militar, şi, deci, aspectul 
teritorial concret contează numai în ceea ce priveşte 
securitatea şi apărarea membrilor săi în cazul unei 
agresiuni militare externe de către alt stat sau grup 
de state. 

În schimb, granița răsăriteană a Uniunii 
Europene relevă unele particularităţi de care 
România trebuie să țină cont în demersurile sale de 
apărare şi securizare a acestui spațiu. Particula- 
ritățile sunt generate de faptul că, practic, Uniunea 
Europeană posedă toate caracteristicile unui 
teritoriu statal, unic şi unitar, ca spaţiu al vieții şi 
activității în comun a țărilor membre, a cetățenilor 
săi. 

De fapt, Uniunea Europeană este o construcție 
fără echivalent în istorie şi se susține prin valori pe 
care cele 27 de state membre le recunosc prin 
semnarea, la Roma, în octombrie 2004, a tratatului 
ce stabileşte o Constituţie pentru Europa”. Respec- 
tul acestor valori este una din condițiile aparte- 


nenţei la Uniune, ceea ce semnifică că statul care 
nu aderă la acestea sau nu le respectă nu-şi are 
locul în această organizaţie. Aceste valori, într-o 
formă sintetică, privesc: democraţia şi drepturile 
omului (Tratat, articolul I.2, Valorile Uniunii); o 
economie socială de piață competitivă, ce tinde 
spre progres social şi un nivel ridicat de protecţie a 
mediului (Tratat, articol I.3, Obiectivele Uniunii); 
coeziune socială şi teritorială (Tratat, articolul 
1.396, 111.122 şi 220). 

Sfidarea esențială căreia trebuie să-i facă față 
Uniunea Europeană este aceea de a se asigura că 
valorile pe care le promovează permanent şi 
consecvent sunt viabile într-o lume în care ele sunt 
în permanență contestate sau amenințate: pericolul 
terorist contra libertăţii, globalizarea schimburilor 
împotriva progresului social, concurenţa vizavi de 
coeziune. Este vorba, pentru Uniune, de a găsi 
calea de a materializa valorile sale răspunzând la o 
triplă provocare, şi anume: a democraţiei şi a 
drepturilor omului; a economiei sociale de piață şi 
a coeziunii sociale şi teritoriale. 

Practic, Uniunea Europeană, prin modul său de 
organizare şi funcționare, prin obiectivele urmărite, 
în plan intern şi extern, posedă toate caracteristicile 
unui teritoriu statal. De aceea, ea are concret, în 
mod fizic, o frontieră de răsărit prin care intră în 
contact cu cei din vecinătatea sa şi nu numai. La 
această graniţă se vor întâlni riscuri şi amenințări la 
adresa securităţii şi apărării sale, ca entitate 
economică, politică, socială, culturală şi militară. 

În acest sens, România, ca stat membru al 
acestei organizații şi „manager” al frontierei de est 
a Uniunii Europene, va avea o serie de drepturi şi 

obligaţii, inclusiv în domeniul securității şi apărării 
acestei graniţe. 

Altfel spus, România, pe lângă răspunsul la 
provocările integrării europene“, trebuie să facă față 
şi riscurilor şi amenințărilor de la frontiera sa de 
răsărit, ca hotar al Uniunii Europene. În principal, 
este vorba de riscuri şi amenințări cum ar fi: migra- 
ţia ilegală, activitatea organizaţiilor criminale din 
spațiul ex-sovietic; criminalitatea transfrontalieră 
etc. 

În acest sens, Poliţia de Frontieră Română 
urmăreşte îndeplinirea atribuțiilor conferite de 
legislația națională în vigoare, atât în ceea ce 
priveşte optimizarea supravegherii şi controlului la 
frontieră, respectiv combaterea eficientă a infrac- 
ționalităţii transfrontaliere, cât şi în ceea ce priveşte 
respectarea drepturilor şi libertăţilor cetăţeneşti, 
respectiv garantarea unor servicii de bună calitate 


tuturor cetăţenilor în beneficiul cărora îşi desfă- 
şoară activitatea. 

De asemenea, în acelaşi cadru, se urmăreşte 
îndeplinirea sarcinilor ce revin instituţiei în con- 
textul angajamentelor pe care România şi le-a 
asumat pentru aderarea la Spațiul Schengen, fiind 
dezvoltate şi implementate politici şi concepte 
manageriale de modernizare instituţională la nive- 
lul standardelor comunitare astfel încât să se 
asigure un grad înalt de securizare al frontierelor 
române (frontieră externă a UE şi viitoare frontieră 
externă Schengen). 


? Le Traite de la Rome, Vezi: http://eur- lex.europe.eu/ 
LexUniServ/ site/fr/0j/2004, accesat la data de 07.05.2010, 
ora 19.20. 

* Dr. Petre Duţu, Provocările imtegrării europene, revista 
Impact Strategic, nr. 3/2006, Editura Universităţii Naţionale 
de Apărare, Bucureşti, 2006. 


PROPUNERI: 


pentru securizarea frontierelor UE este necesară dezvoltarea social-economică a 
regiunilor frontaliere prin intermediul dezvoltării planurilor specifice şi sporirea 
cooperării transfrontaliere, orientate spre facilitarea soluționării problemelor 
legate de migraţia ilegală şi crima organizată transfrontalieră, precum şi de a 
ameliora tensiunile transfrontaliere; 


creşterea calității managementului frontierelor de stat; 


continuarea transpunerii legislaţiei europene în practică şi în legislația națională; 


continuarea implementării cerinţelor şi criteriilor Schengen în vederea aderării la 
acest spaţiu de către ţara noastră; 


creşterea cooperării între toate autorităţile naţionale care activează în domeniul 
securităţii frontierei (inclusiv poliția, colaboratorii vamali şi serviciul de 
procuratură) care este esenţială pentru un sistem eficient de securitate a frontierei. 

